**A képzési terv felépítése**

A képzési terv három lapból áll: címoldal; tantárgyak ütemezése; szigorlati tárgyak és nyelvtudás.

1. A **címoldal** tartalmazza

* az intézmény nevét;
* a doktori iskola nevét;
* a doktori iskola vezetőjének nevét;
* a „Képzési terv” megjelölést;
* a kutatási téma címét;
* a kutatóhely megnevezését;
* a témavezető nevét;
* a dátumot.

(*Lásd a mellékelt mintát.*)

2. A **tantárgyak ütemezése** tartalmazza

* a kutatási téma címét;
* a hallgató és témavezetője nevét;
* a kötelező, a kötelezően választott és a szabadon választott tárgyakat (az oktatók megjelölésével, szemeszterek szerinti bontásban és a kreditek értékét);
* a dátumot.

Ezt a lapot a hallgatónak és témavezetőjének, s végül a DI vezetőjének külön is alá kell írnia.

(*Lásd a mellékelt mintát.*)

3. Külön lapon kell megjelölnie a hallgatónak a **tervezett komplex vizsga tantárgyak**at (2 tantárgy). Továbbá meg kell adnia a **nyelvismeret**ével kapcsolatos információkat (milyen nyelvvizsgája van, mikorra tervezi az esetlegesen hiányzó második nyelvvizsgáját).

A képzési tervet a harmadik lapon a dátumot követően a hallgatónak és témavezetőjének, és végül a DI vezetőjének is alá kell írnia.

**A „Képzési terv” fedőlapja**

*Minta!*

**DEBRECENI EGYETEM**

**Gazdaságtudományi Kar**

**Ihrig Károly Gazdálkodás- és Szervezéstudományok Doktori Iskola**

**A doktori iskola vezetője: Prof. Dr. Popp József egyetemi tanár, DSc**

**KÉPZÉSI TERV**

**A biológiai változatosság megőrzésének stratégiái az Európai Unióban**

**Csíder Ibolya**

PhD hallgató

Kutatóhely:

Debreceni Egyetem

Gazdálkodástudományi és Vidékfejlesztési Kar

Gazdaságelméleti Intézet

Témavezető:

**Dr. Kuti István**

egyetemi docens

a közgazdaság-tudomány kandidátusa

Debrecen

2012

(A/4 méretben keret nélkül)

## Tanulmányi követelmények

**14§**

(1) A doktori képzésben az abszolutórium megszerzéséhez a doktorandusz szemeszterenként 30±3, a teljes képzés alatt összesen minimum 240 kreditet köteles teljesíteni (1 kredit 30 munkaóra teljesítménnyel szerezhető). Ha a doktorandusz – neki felróhatóan – egy adott szemeszterben az előírt számú kreditet nem szerzi meg, a Társadalomtudományi Doktori Tanács dönt a doktori ösztöndíj folyósításának a felfüggesztéséről. Amennyiben a doktorandusz mulasztásait egy éven belül nem pótolja, a tudományterületi doktori tanács dönthet a hallgatói jogviszony megszüntetéséről. Amennyiben a doktorandusz minden tanulmányi kötelezettségét maradéktalanul teljesítette és megszerzett legalább 240 kreditet, számára kérvénye alapján abszolutórium a 8. szemeszter lezárását megelőzően is kiállítható.

(2) Tanulmányi (**képzési**) **kredit**et a doktorandusz tanulással és vizsgán történő beszámolással szerezhet. Általában 1 kredit egy féléven keresztül, heti egy óra előadás látogatásával és vizsgával szerezhető. *(A mérték alapja, hogy a 12-14 oktatási hét heti 1-1 órája plusz 18-16 felkészülési óra jelent 30 munkaórát.)*

A doktori képzés első két féléve alatt a **kötelezően teljesítendő** tanulmányi (képzési) kreditek száma 21. A kreditek teljesítését – a felvett tantárgyra előírt vizsga, dolgozat, beszámoló stb. alapján – az elektronikus tanulmányi rendeszerben szereplő előadója igazolja. Kredit csak olyan tantárgyhoz rendelhető, amelynek minősítése ötfokozatú skálán érdemjeggyel történik.

(3) Az **irányított oktatás** során a doktorandusz hallgató előadói és kommunikációs képességeit egy kijelölt oktató irányítása alatt, előre kidolgozott és jól dokumentált oktatási anyag alapján a második évfolyamtól kontaktóra tartásával fejleszti. Félévenként általában
maximum 6 kontaktóra/hét terhelést jelenthet a programot gondozó tanszék támogatásával és felügyeletével. 1 kredit egy féléven át végzett, a feladat jellegétől függően heti 2 óra oktatási tevékenység. A tantárgyat és a hozzárendelt kreditet – a témavezetővel egyeztetve – a témavezető/konzulens tanszékének vezetője jelöli ki, teljesítését a témavezető a doktori iskola adminisztrációja felé igazolja. A képzés idejére félévenként a tartott heti óraszámmal egyenértékű kreditérték írható jóvá, ami összesítve maximum 40 kreditpontot meg nem haladó teljesítés lehet. Levelező hallgatók esetében is javasolt az oktatásba való bevonás, de más felsőoktatási intézményben teljesített oktatómunka is elismerhető, amennyiben a kutatási témához szorosan kapcsolódik.

(4) A doktorandusz a képzés során előírt 240 kredit döntő részét (max. 220 kredit) **kutatási kredit**ként szerzi (1 kredit = 30 munkaóra). Az első négy félévben a kreditek teljesítését a doktorandusz által benyújtott írásbeli beszámoló alapján a témavezető félévente igazolja. A doktorandusz féléves beszámolóit – a félévek lezárását követően – a témavezető eljuttatja a DI vezetőjének. A komplex vizsgát követően a kutatási kreditek igazolása a tudományos publikációs teljesítmény, valamint a doktori értekezés készültségi foka alapján történik, melyet a doktori iskola vezetője hagy jóvá.

**Az IKDI tanulmányi követelményei**

|  |  |
| --- | --- |
| **Megnevezés** | **Kredit** |
| Tanulmányi kredit | 21 |
| Irányított oktatás | max. 40 |
| Kutatómunka  | max. 220 |
| **Összesen:** | **min. 240** |

**Az IKDI teljesítendő tárgyai**

|  |  |  |  |
| --- | --- | --- | --- |
| **Tantárgyak** | **Félév** | **Kredit** | **Összesen** |
| Általános kutatásmódszertan (kvalitatív és kvantitatív módszertani ismeretek)(Tárgyfelelős: Dr. Balogh Péter, Dr. Kun András) | 1. | 4 | **21** |
| Mikro- és Makroökonómia(Tárgyfelelős: Dr. Farkasné Dr. Fekete Mária, Dr. Magda Róbert) | 1. | 4 |
| Vállalati gazdaságtan(Tárgyfelelős: Dr. Nábrádi András) | 1. | 4 |
| Pénzügyi menedzsment(Tárgyfelelős: Dr. Tarnóczi Tibor) | 2. | 4 |
| Vezetés-szervezés és humán erőforrás gazdálkodás (Tárgyfelelős: Dr. Berde Csaba, Dr. Dajnoki Krisztina) | 2. | 4 |
| Általános kutatási ismeretek(Tárgyfelelős: Dr. Csernoch László) | 2 | 1 |

(5) A tantárgyak órarend szerinti tanóráinak megtartása és látogatása kötelező. Az oktató akadályoztatása esetén a helyettesítési, illetve a pótlási elképzelést a DI vezetőjével egyeztetni köteles. Minden tantárgy esetében közölni kell a hallgatókkal a tantárgyi tematikát, továbbá a követelményrendszert, beleértve a számukra kötelező és ajánlott szakirodalmat és a tananyagot.

(6) A tantárgyak tananyaga nem lehet azonos az MA/MSc szakok tananyagával, mivel annál magasabb szintet követel a DI. Ha egy tantárgy esetében erősen differenciált a hallgatók előképzettsége, akkor annak felvétele csak egy szintre hozó – a képzésben elszámolható kreditérték nélküli – tananyag elsajátítása és annak vizsgával való igazolása (60%-os teljesítés) után lehetséges.

(7) Minden tantárgy esetében kötelezően kidolgozandó a tantárgyi tematika és követelményrendszer, melyet a DI Tanácsa előzetesen véleményeztet és a vélemények alapján dönt annak elfogadásáról. Minden egyes nem módszertani jellegű tantárgy esetében az elméleti vonatkozások mellett ki kell térni az adott diszciplínán belül a vonatkozó primer és szekunder kutatásokat érintő specialitásokra is. A tantárgyi tematika formai és tartalmi követelményeiről a DIT dönt és azt a DI honlapján közzé teszi.

(8) A képzési terv az első négy félévre legalább 100 kreditnyi (kutatómunka és irányított oktatás), majd a második négy félévre legalább 120 kreditnyi kutatómunkát (illetve irányított oktatást) tartalmaz úgy, hogy a félévenkénti összkreditszám 30±3. Ezek olyan konkrét publikációs követelményeket, előírásokat is jelentenek, amelyek a doktorandusz hallgatókat részben elvezetik a fokozatszerzési eljárás elindításához szükséges publikációs követelmények teljesítéséhez.

(11) A doktorandusz a képzési időszakban végzett kutatási tevékenységeiért, illetve azok eredményeiért az alábbi kredit értékeket szerezheti meg (a kreditérték a szerzők számával osztandó):

* nemzetközi impakt faktoros folyóiratban

megjelent, vagy elfogadott publikáció 35 kredit

* nemzetközi, referált folyóiratban vagy könyvben

megjelent, vagy elfogadott publikáció 25 kredit

* hazai, referált folyóiratban vagy könyvben

megjelent, vagy elfogadott publikáció 15 kredit

* nemzetközi, egyéb folyóiratban vagy könyvben

megjelent, vagy elfogadott publikáció 15 kredit

* hazai, egyéb folyóiratban vagy könyvben

megjelent, vagy elfogadott publikáció 10 kredit

* nemzetközi konferencia kiadvány,

paper alapján tartott előadás 10 kredit

* hazai magyar nyelvű konferencia kiadvány

paper alapján tartott előadás 5 kredit

* nemzetközi konferencián tartott előadás 5 kredit
* magyar nyelvű konferencián tartott előadás 3 kredit
* szerződéses részvétel nemzetközi kutatási programban (teamben) 10 kredit
* szerződéses részvétel hazai kutatási programban (teamben) 5 kredit

*Tanulmánykötet* alatt azt a könyvként megjelent művet értjük, aminek van egy vagy több szerkesztője, a tanulmányok lektorálásra kerültek, megfelelő könyvészeti kellékkel rendelkeznek (ISBN szám, kiadó, kiadás éve, helye) és egyértelműen elkülönülnek az egyes tanulmányok, azok szerzője feltűntetésre kerül, pontosan beazonosítható.

*Könyv* akkor tekinthető tudományosnak, ha tartalmaz új tudományos eredményeket, szintetizáló jelleggel, új személettel foglal össze valamely szakterületet. A szakkönyv (v. könyvrészlet) tudományos teljesítményként való elfogadásáról a DI tanácsa dönt. Alapfeltétel: a könyv lektorálva legyen, és hivatalosan terjesztésre kerüljön. A könyvnek rendelkeznie kell minden könyvészeti kellékkel: ISBN szám, kiadó megnevezése, kiadás helye, kiadás éve. A nem tudományos könyvek az egyéb teljesítmények kategóriába tartoznak.

(12) A folyamatos hallgatói jogviszony feltétele:

1. félévenként: 30 kredit megszerzése (±10%);
2. az első két aktív félévben: legalább 55 kredit megszerzése;
3. az első négy aktív félévben: legalább 120 kredit megszerzése és a komplex vizsga sikeres teljesítése.

(13) A hallgató által felvett és teljesített feladat félévvégi osztályzattal zárul, kivéve az oktatási tevékenységet:

1. tantárgy vizsgajeggyel (minősítés 1-5),
2. kutatómunka (minősítés 1-5),
3. oktatási tevékenység (aláírás)

A félévvégi osztályzatot meghatározza, és az elektronikus tanulmányi rendszerben aláírásával ellátja:

1. tantárgy esetében tantárgyfelelős,
2. kutatómunka és az oktatási tevékenység esetén a témavezető és/vagy az illetékes intézetigazgató igazolása alapján a Tudományos Igazgatóság tudományterületi referense.

**DE GTK IHRIG KÁROLY GAZDÁLKODÁS- ÉS SZERVEZÉSTUDOMÁNYOK** **DOKTORI ISKOLA**

**Képzési terv – tantárgyak ütemezése**

|  |  |
| --- | --- |
| **Kutatási téma címe**: |  |
| **PhD hallgató neve**: |  | **Képzési forma**: (*aláhúzandó*) | Nappali |
| **Témóavezető(k) neve**: |  | Levelező |

|  |  |  |  |
| --- | --- | --- | --- |
| **Tantárgy** | **Oktató neve** | **Szemeszterek** | **Kredit** |
| **formája** | **neve** | **I.** | **II.** | **III.** | **IV.** |
| **óraszám** |
| Általános kutatásmódszertan (kvalitatív és kvantitatív módszertani ismeretek | Dr. Balogh Péter, Dr. Kun András | 28 |  |  |  | 4 |
| Mikro- és Makroökonómia | Dr. Farkasné Dr. Fekete Mária, Dr. Magda Róbert | 28 |  |  |  | 4 |
| Vállalati gazdaságtan | Dr. Nábrádi András | 28 |  |  |  | 4 |
| Pénzügyi menedzsment | Dr. Tarnóczi Tibor |  | 28 |  |  | 4 |
| Vezetés-szervezés és humán erőforrás gazdálkodás | Dr. Berde Csaba, Dr. Dajnoki Krisztina |  | 28 |  |  | 4 |
| Általános kutatási ismeretek | Dr. Csernoch László |  | 28 |  |  | 1 |
| Kutatómunka  |  |  |  |  |  | MAX. 220 |
| Irányított oktatás |  |  |  |  |  | MAX. 40 |
| Összesen |  |  |  |  | 240 |

Debrecen, 201**... ……………… ….**

|  |  |  |
| --- | --- | --- |
| PhD hallgató |  | témavezető |
|  |  |  |
|  | Jóváhagyás: | a DI vezetője |

**Tervezett** **komplex vizsga tárgyai**

***Főtárgy*:**

***Melléktárgy*:**

**Nyelvvizsgák**

Angol Középfok „C” típusú Állami 2009

***Tervezett nyelvvizsga típusa és időpontja:***

Angol Szakmai anyaggal bővített középfok „C” típusú év

Német Alapfok „C” típusú év

(a minta alapján módosítható)

Debrecen, 20....

|  |  |  |
| --- | --- | --- |
| ………………………….…………..PhD hallgató |  | ……………………………………….témavezető |
|  |  |  |
|  | Jóváhagyás: | ……………………………………....a DI vezetője |

**A kutatási terv felépítése**

1. **A kutatási téma címe**

Felhívjuk a figyelmet cím alapos átgondolására, annak világos és egyszerű megfogalmazására. Kérjük, lehetőség szerint kerülje az idegen szavakat. (A témacíme nem feltétlenül azonos a disszertáció címével.)

1. **Célkitűzések**

Milyen tudományos problémá(ka)t kíván kutatni mi a kutatás célja? Definiálja és határolja le a vizsgálandó tudományos problémát. Milyen kérdésekre akar választ kapni? Az eddigi ismeretek alapján mi a kutatási hipotézis? Indokolja a választott téma időszerűségét, tudományos jelentőségét, a kutatási előzményeket, indokait. (min. 1 oldal)

1. **Tudományos koncepció és módszerek**

Ismertesse a téma kidolgozására vonatkozó elképzeléseit, a primer és szekunder kutatómunka módszertanát (adatgyűjtés, adatfeldolgozás, elemzések stb.) Kutatómunkája során milyen tudományos eszköztárat kíván felhasználni (pl. matematikai modellek, ökonometriai módszerek, kérdőíves felmérések, összehasonlító elemzés stb.). A választott módszer indoklása és célja. Mutassa be a kutatási és vizsgálati adatok forrását, határolja be pontosan időben, térben, terjedelemben stb. a vizsgált területeket és írja le, milyen adatbázisra számít az elvégzett primer kutatások eredményeként. (min. 3 oldal)

1. **A kutatási téma feldolgozásának szerkezete**

Szükségesnek tartjuk, hogy a munkaterv tartalmazzon 3-5 gondolati pontot (fejezetet), amelyek a kutatás vázát alkotják. Az egyes fejezeteken belül két vagy több alfejezet feltüntetését kérjük. Indokolja meg a szerkezeti arányokra vonatkozó elképzeléseit.
(min. 1 oldal)

1. **Az irodalmi feldolgozásra vonatkozó elképzelések**

A téma irodalmi hátterének bemutatása. Csatolandó minimum 10 hazai, valamint 10 külföldi a téma kifejtéséhez szükséges szakirodalmi forrás, pontos bibliográfiai adatokkal. A szakirodalmi források egyaránt kapcsolódjanak a témához és a módszertanhoz is. A források között prioritást élveznek a tudományos cikkek. Itt célszerű bemutatni azokat a területeket, amelyeket irodalmi feldolgozás alapján kíván összeállítani és szövegesen is indokolnia kell elképzeléseit.

1. **A kutatás időbeni ütemezése**

Javasoljuk a kutatómunka előrehaladásának hozzávetőleges tervezését negyedéves ütemezésű Gantt-diagram segítségével. Az időtervbe építsen be olyan ellenőrzési időpontokat (mérföldkövek), amelyekben a kutatómunka előrehaladását valamilyen kutatási eredmény bemutatásával igazolja (publikáció, konferencia előadás, dolgozat készültségi foka stb.).A Gantt-diagramba építse be ameglátogatandó intézményeket, hazai és külföldi szaktekintélyeket, konferenciákat és rendezvényeket és azok tervezett időpontját (év, szemeszter).

1. **A kutatás várhatóeredményei**
2. **A kutatás feltételrendszere, anyag-, eszköz-, forrásigénye**
3. **Záradék**

A dátummal ellátott kutatási tervet a doktorandusz mellett a témavezető is aláírásával igazolja, hogy azt elfogadja, és azzal egyetért.

Debrecen, 20....

|  |  |  |
| --- | --- | --- |
| doktorandusz |  | témavezető |

**A kutatási terv címlapja megegyezik a képzési tervével!**